นิกเกอิปิดเช้าลบ 46.50 จุด จากแรงขายทำกำไร
นิกเกอิปิดเช้าลบ 46.50 จุด จากแรงขายทำกำไร
18 ธ.ค. 2558

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดภาคเช้าลดลง 46.50 จุด หรือ -0.24% แตะที่ 19,307.06 จุด เนื่องจากนักลงทุนเทขายทำกำไรหลังจากดัชนีนิกเกอิพุ่งขึ้นแข็งแกร่งติดต่อกัน 2 วันทำการก่อนหน้านี้ ท่ามกลางมุมมองที่ว่าตลาดอยู่ในภาวะที่ร้อนแรงเกินไป นอกจากนี้ การร่วงลงของตลาดหุ้นนิวยอร์กเมื่อคืนนี้ยังได้กดดันให้นักลงทุนเทขายหุ้นในช่วงเช้านี้ด้วย
ตลาดหุ้นโตเกียวอ่อนแรงลงตั้งแต่ตลาดเปิดทำการ เนื่องจากนักลงทุนเทขายทำกำไรหลังจากดัชนีนิกเกอิพุ่งขึ้นไปกว่า 780 จุดเมื่อวันพุธและพฤหัสบดีที่ผ่านมา นอกจากนี้ ตลาดหุ้นโตเกียวยังได้รับแรงกดดันจากการร่วงลงอย่างหนักของตลาดหุ้นนิวยอร์กเมื่อคืนนี้ด้วย
นักลงทุนจับตาดูการประชุมของธนาคารกลางญี่ปุ่น (BOJ) ในวันนี้ โดยมีการคาดการณ์ว่า BOJ จะคงนโยบายผ่อนคลายการเงิน